જ્યારે 25 વર્ષની ટ્વિંકલ મકડીયા કહે છે કે, હાર્દિક માટે અમને માન છે અને તેણે અમારા સમાજ માટે ખૂબ મોટું કામ કર્યું છે. માની લો કે, ભાજપ પાસે ક્લિપ મે માસથી હતી તો પહેલા રિલીઝ કેમ ના કરી? આ ચુંટણીમાં ભાજપે હાર્દિકને ડેમેજ કરવા માટે આ કૃત્ય કર્યું છે, તે આના પરથી જ સાબિત થાય છે. જ્યારે ડૉ. કિશોર રૂપરેલીયા કહે છે કે, હાર્દિકમાં સરદાર પટેલનું ડીએનએ છે, એ સાબિત થઈ ગયું છે. કારણ કે 24 વર્ષના યુવકે 22 વર્ષના સરકારના શાસનને હલાવી દીધું છે. હાર્દિક માટે અમને માન છે. રિલીઝ થયેલી ક્લીપ અને આંદોલનને કોઈ સંબંધ નથી. બીજી તરફ ભરૂચમાં મંગળવારે હાર્દિક પટેલની સભામાં મોટા પ્રમાણમાં લોકો આવ્યા હતા અને સીડી અંગે કોઈ નારાજગી પણ બતાવી નહોતી. જેથી એવું લાગી રહ્યું છે કે, ક્લિપકાંડથી હાર્દિકને નહીં, પરંતુ સરકારને મોટું નુકસાન થઈ શકે તેમ છે.